חפרפרת הר יפנית

חפרפרת הר יפנית (שם מדעי: Euroscaptor mizura) היא מין של Euroscaptor במשפחת החפרפרתיים, שאנדמית ליפן ואחת משלושה מיני חפרפרות אנדמיים ליפן, יחד עם חפרפרת יפנית קטנה וחפרפרת יפנית גדולה.

מאפיינים 
בתי הגידול של החפרפרת הם יערות גשם ממוזגים ואזורי עשב.
החפרפרת ניזונה בעיקר מחרקים, תולעים, נדלים ומרבי-רגל. אורך הראש  8.2 עד 11.2 סנטימטרים. אורך הזנב 2 עד 2.7 סנטימטרים. אורך הרגליים האחוריות 1.3 עד 1.6 סנטימטרים ואילו אורך הרגליים הקדמיות דומה. אורך הגולגולת 25 עד 28 מילימטרים. המשקל הוא 20.5 עד 32 גרמים והיא הקטנה בחפרפרות של יבשת אסיה. הטורפים העיקריים שלה הם ינשופיים, שועלים, גיריות וסמוריים ואילו הטפילים שלה כוללים תולעים נימיות ופרוטוזואים . חפרפרת זו נמצאת בכמה אזורים מוגנים ביפן ומצב שימורה הוא ללא חשש.

תת-המינים 
 Euroscaptor mizura mizura
 Euroscaptor mizura othai

קישורים חיצוניים

הערות שוליים

חפרפרתיים
יפן: מינים אנדמיים
יפן: יונקים
בעלי חיים בהרי יפן
בעלי חיים שתוארו ב-1880